Arméni

Arméni alebo staršie Arménci sú národ žijúci najmä v Arménsku, na ktorého území žijú nepretržite už 3500 rokov, Gruzínsku a Azerbajdžane (Náhorný Karabach). Až do prvej svetovej vojny obývali takmer celú východnú časť dnešného Turecka a tzv. Malé Arménsko. Patrili k vynikajúcim obchodníkom. Dodnes žijú veľké skupiny Arménov vo Francúzsku, Rusku či v Amerike. Vierovyznaním sa prevažne hlásia k Arménskej apoštolskej cirkvi, ktorá patrí k orientálnym pravoslávnym cirkvám.  

 Dejiny Arménov  
Arméni sú prvým národom na svete, ktorý oficiálne prijal kresťanstvo – v roku 301.

V rokoch 1915 a 1916 na území Osmanskej ríše prebiehalo násilné presídľovanie Arménov do juhovýchodných oblastí ríše (na územie dnešnej Sýrie), pri ktorých zahynuli desaťtisíce z nich. Celkový počet obetí je veľmi ťažké určiť, nakoľko neboli vedené žiadne štatistiky presídľovaných alebo neskoršie súpisy zomrelých. Bádateľ G. Lewy odhaduje na základe rôznych pramenných zdrojov a literatúry počet obetí na 642 000, čo bolo asi 37 % z predvojnovej populácie (odhadovanej na 1 750 000 Arménov)[Niektorými bádateľmi je udávaný aj odhad o takmer dvoch miliónoch obetí kresťanských Arménov, ale ten je s najväčšou pravdepodobnosťou prehnaný.]., iná publikácia uvádza počty 800 000 – 1,2 milióna.

V dôsledku genocídy, najmä v 20. storočí, majú veľa emigrantov v USA, na Blízkom východe a v západnej Európe.

 Počty Arménov v jednotlivých krajinách 

 Arménsko 3 229 900
 Rusko  1 130 491 – pozri Arméni v Rusku
 USA cca 1 000 000
 Francúzsko cca 500 000
 Irán cca 400 000
 Gruzínsko 248 900
 Sýria cca 190 000
 Libanon cca 140 000
 Náhorný Karabach (Azerbajdžan) cca 130 000
 Argentína cca 130 000
 Ukrajina cca 100 000
 Jordánsko cca 70 000
 Uzbekistan cca 70 000
 Turecko odhady od 40 000 po 70 000
 Nemecko cca 42 000
 Kanada 40 505
 Brazília cca 40 000
 Irak odhady od 20 000 po 60 000
 Grécko cca 35 000
 Turkmenistan cca 30 000
 Bielorusko cca 25 000
 Spojené kráľovstvo cca 18 000
 Austrália 15 791
 Belgicko cca 10 000
 Slovensko cca 1000

 Referencie 

 Ďalšia literatúra 



 Iné projekty 


Kategória:Etniká, národy a národnosti